open-index/open-wikipedia-markdown huggingface dataset:
12ª edición dos Óscar

A **12ª entrega dos premios Óscar** tivo lugar o día 29 de febreiro de 1940 en The Ambassador Hotel dos Ánxeles. O mestre de cerimonias foi Bob Hope, primeira das dezanove ocasións en que o fixo.

Hattie McDaniel converteuse na primeira persoa afroamericana que recibiu un Óscar ao ser considerada a mellor actriz secundaria por *Foise co vento*.

## Premios 
[miniatura|150px|[David O. Selznick, mellor filme]]
[miniatura|[Robert Donat, mellor actor]]
[miniatura|150px|[Vivien Leigh, mellor actriz]]
[miniatura|150px|[Thomas Mitchell, mellor actor secundario]]
[miniatura|150px|[Hattie McDaniel, mellor actriz secundaria]]
[miniatura|150px|[Sidney Howard, mellor guión]]
Os gañadores aparecen en primeiro lugar e en **grosas**.

### Oscar honorífico 
* Douglas Fairbanks: "recoñecendo a contribución única e destacada de Douglas Fairbanks, primeiro Presidente da Academia, ao desenvolvemento internacional do cinema".
* Motion Picture Relief Fund: "recoñecendo os destacados servizos á industria durante o pasado ano do Motion Picture Relief Fund e o seu progresivo liderado". Entregado a Jean Hersholt (presidente), Ralph Morgan (director do comité executivo), Ralph Block (vicepresidente primeiro) e Conrad Nagel. 
* William Cameron Menzies "polo destacado logro no uso da cor para mellorar o dramatismo na produción de *Foise co vento*".
* The Technicolor Company "polas súas contribucións en levar con éxito a produción en tres cores á pantalla".

### Irving G. Thalberg Memorial Award 
* David O. Selznick

### Academy Juvenile Award 
* Judy Garland por *The Wizard of Oz*

## Notas
1ª edición dos Óscar

A **1ª entrega dos premios Óscar** tivo lugar o día 16 de maio de 1929 no Hollywood Roosevelt Hotel dos Ánxeles (Estados Unidos). O mestre de cerimonias foi Douglas Fairbanks. Os billetes custaban 5 dólares e 270 persoas asistiron ao acto, que durou 15 minutos. Foi a única cerimonia dos Óscar que non foi emitida por radio nin por televisión.

Os filmes elixibles foron os estreados en 1927 e 1928 e os gañadores foron anunciados tres meses antes da cerimonia. Algúns dos candidatos foron anunciados sen referirse a un filme concreto, como na categoría de mellores efectos de enxeñaría.

Os principais filmes gañadores foron *7th Heaven* e *Sunrise*, que gañaron tres premios cada un, e *Wings*, que recibiu dous premios. *Sunrise* gañou o premio á Mellor produción singular e artística e *Wings* o de mellor filme destacado. As dúas categorías consideráronse igualmente o premio maior da noite, tratando de honrar aspectos diferentes e importantes do cinema. O ano seguinte, a Academia suprimiu o premio á produción singular e artística e decidiu retroactivamente que o premio gañado por *Wings* era o premio máis importante outorgado.

## Premios 
miniatura|Frank Borzage, mellor director
miniatura|Emil Jannings, mellor actor
miniatura|Janet Gaynor, mellor actriz
miniatura|Charles Chaplin, Óscar honorífico
Os gañadores aparecen en primeiro lugar e en **grosas**.

### Óscar honorífico 
* Charlie Chaplin, por interpretar, dirixir e producir *The Circus*.
* Warner Brothers Production por producir *The Jazz Singer*, primeiro filme falado.

## Notas 
;Referencias

## Véxase tamén 
### Bibliografía 
* 
*
Plataforma del Pueblo Soriano

**Plataforma del Pueblo Soriano** ou **P.P.SO.** (**Plataforma do Pobo Soriano** en galego) é un partido político creado en Almazán en 2011 como escisión do Partido Popular debido a grandes diferenzas internas do partido. En pouco tempo, o P.P.SO. logrou máis apoio que o Partido Popular na vila e estendeuse á vilas veciñas. Pouco tempo despois, xurdiron afiliados nos grandes núcleos de poboación da provincia de Soria. O P.P.SO. presentou candidaturas para as eleccións municipais de 2011 nos concellos de Almazán, Soria, Covaleda, Torrubia, Frechilla, Velamazán, Coscurita, Torlengua, Villasayas, Matamala de Almazán, Navaleno, Hinojosa del Campo, Tajahuerce, Matute e na entidade menor de poboación de Candilichera.
## Historia 
Entre finais de 2010 e comezos de 2011 xurdiu unha grave discrepancia en Almazán entre os afiliados que daban o seu apoio a José Antonio de Miguel Nieto coma candidato do PP ás eleccións municipais e os que apoiaban o candidato imposto pola dirección provincial do partido, Félix Hernández Tajada. Segundo os estatutos do Partido Popular a dirección provincial pode decretar o candidato nos municipios de menos de 10 000 habitantes, e por esa razón o candidato ás municipais foi Hernández Tajada. Isto provocou multitude de baixas no Partido Popular soriano. Xunto a antigos membros do partido, De Miguel decidiu fundar un novo partido en marzo de 2011: a Plataforma del Pueblo Soriano.

En 2011, gañou as eleccións municipais en Almazán por maioría absoluta, conseguindo 7 concelleiros dos 13 existentes no concello; amais logrou en total en toda a provincia 2.144 votos (o 4,21% dos votos totais) e uns 20 concelleiros. Tamén, conseguiu algunhas alcaldías como a do concello Coscurita e un representante na Deputación Provincial de Soria.

O partido decidiu integrarse na candidatura de Ciudadanos para as próximas eleccións autonómicas de maio do 2015 coa esperanza de ser un partido bisagra no concello de Soria e conseguir unha maior representación na deputación de Soria.

## Siglas 
As siglas escollidas inicialmente foron P.P.S., pero como un partido galego tiña as mesmas siglas, tiveron que modificalas, pasando a ser P.P.SO. As siglas de P.P.SO. poden chegar a confundir os votantes xa que son similares ao PSOE e tamén se pode pensar que corresponden a Partido Popular de Soria.

## Notas
Campionato de Galicia de fútbol 1929/30

O **Campionato de Galicia** da **Serie A 1929/30** foi a décimo sexta edición do Campionato de Galicia de fútbol organizado pola Federación Galega de Fútbol. Comezou en setembro de 1929 e rematou en decembro do mesmo ano. Os dous primeiros postos do torneo outorgaban a clasificación para a Copa de España.
Participaron o Celta de Vigo, o Eiriña Club de Fútbol, o Deportivo da Coruña, o Racing Club de Ferrol, o Emden Foot-ball Club e o Unión Sporting Club. O torneo foi disputado en forma de liga a dúas voltas, aínda que o calendario fixado intercalou os encontros de ámbalas dúas. Proclamouse campión o Celta de Vigo e subcampión o Deportivo da Coruña.

## Calendario
## Clasificación
## Notas
Pilar Allegue

**Pilar Allegue Aguete**, nada na Coruña en 1946, é unha filósofa, escritora e política galega.

## Traxectoria
Pilar Allegue naceu no barrio de Catro Camiños, na cidade da Coruña. A súa nai era republicana, o que influíu nas ideas da súa filla. Ambos os pais procuraron que Allegue puidese estudar, para evitar os roles de xénero impostos pola sociedade. Sobre a nai, relembra:

Estudou dous anos de Filosofía e Letras na Universidade de Santiago de Compostela, pero trasladouse a Madrid onde se licenciou en Filosofía e Letras, sección Filosofía, na Universidade Complutense de Madrid en 1968. Durante a súa etapa como estudante, entrou en contacto co Club de Amigos da UNESCO, creado en 1961, onde entrou en contacto con figuras como Ben-Cho-Shey, Bautista Álvarez ou Lois Diéguez.  Tamén foi representante do Sindicato Democrático de Estudantes, de corte antifranquista. Traballou como profesora nunha filial do Instituto Isabel la Católica de Madrid.

En 1973 instalouse en Pontevedra xunto co seu home, Vicente Vázquez. Alí, uniuse á Asemblea Nacional-Popular Galega e foi concelleira logo das eleccións municipais de 1979 polo Bloque Nacional Popular Galego. Impartiu clases na UNED. En 1983 obtivo unha praza na Universidade de Vigo na que é profesora de Filosofía do dereito. É doutora en Filosofía pola Facultade de Filosofía e Ciencias da Educación da Universidade Complutense de Madrid (1990). Colaborou en *Festa da Palabra Silenciada* e *Política Gallega*.

## Obra 
Os traballos de Allegue están principalmente centrados na figura do ilustrado galego Frei Martín Sarmiento, sobre o que publicou varios estudos. A súa tese de doutoramento foi a primeira en estudar o pensamento do monxe dende unha perspectiva xeral. Por outra banda, escribiu tamén dúas biografías do autor. Sobre el, afirmou:

## Publicacións
### Como autora 
**A filosofía ilustrada de Fr. Martín Sarmiento* (1993). Edicións Xerais. 
**Frei Martín Sarmiento: pensador, crítico, científico, filólogo, educador* (2001). Ir Indo. 
**Martín Sarmiento, un intelectual ilustrado* (2001). Edicións Xerais. 
**Trazos de xénero da violencia escolar no ámbito galego*, baixo a coordinación de María Mercedes Álvarez Lires (2008). Xunta de Galicia. 

### Obra colectiva 
* "Castelao na miña experiencia", en *Meu Castelao!* (2025). Concello de Pontevedra. ISBN 978-84-09-80825-0.

### Como editora 
* *Elementos etimológicos según el método de Euclides* (1997). Universidade de Vigo. 

## Notas 
## Véxase tamén
### Bibliografía
* 
**Gran Enciclopedia Galega Silverio Cañada*
* 
* 

### Outros artigos 
* Martín Sarmiento

### Ligazóns externas 
* *Trazos de xénero da violencia escolar no ámbito galego* (Instituto de las Mujeres)
Linas Kleiza

**Linas Kleiza**, nado en Kaunas o 3 de xaneiro de 1985, é un ex xogador de baloncesto lituano. Cunha altura de 2,03 metros e podía xogar nas posicións de ala-pivote e de ala.

## Traxectoria 
Kleiza foi elixido na 27ª posición do Draft da NBA de 2005 polos Portland Trail Blazers. Os Trail Blazers traspasaron os seus dereitos xunto a Ricky Sanchez ós Denver Nuggets a cambio de Jarrett Jack. Na súa tempada coma rookie, acadou 3.5 puntos en 8.5 minutos por encontro. O 10 de agosto de 2009, Kleiza asinou un contrato de dous anos e 8.6 millóns de euros co Olympiacos grego. Fixo 17.2 puntos e 6.4 rebotes por partido na Euroliga, onde o Olympiacos chegou á final. Kleiza liderou o torneo en anotación, conseguindo así o Trofeo Alphonso Ford, e converténdose no primeiro xogador lituano en conseguilo. O 7 de xullo de 2010 rematou o seu contrato co Olympiacos, e asinou un contrato de catro anos e 20 millóns de dólares cos Toronto Raptors. O 16 de xullo de 2013, os Raptors utilizaron a cláusula de amnistía para cortar a Kleiza.

O 26 de xullo de 2013, Kleiza asinou un contrato de dous anos co Fenerbahçe Ülker. O 1 de xullo de 2014, Kleiza deixou de ser xogador do Fenerbahçe. O 21 de xullo de 2014, Kleiza asinou un contrato dun ano co Emporio Armani Milano.

## Notas 
## Véxase tamén 
### Ligazóns externas 
* Estatísticas en Basketball-Reference.com  
* Perfil en Eurobasket.com 
* Perfil en Euroleague.net
Manuel Blanco Tobío

**Manuel Blanco Tobío**, nado en Lérez (Pontevedra) o 29 de outubro de 1919 e finado en Madrid o 3 de xuño de 1995, foi un xornalista e escritor galego.

## Traxectoria 
Fillo de Segismundo Blanco Cuesta. Iniciouse como xornalista no semanario *El Español* e nas publicacións *Fantasía* e *La Estafeta Literaria*. Colaborou en Radio Nacional de España e na cadea da Prensa do Movemento. En 1946 incorporouse a *Pueblo* como comentarista de política internacional, do que foi enviado especial por Europa, América e Oriente Medio (1953-1956). En 1953 recibiu o Premio Nacional de Periodismo. De 1957 a 1966 foi correspondente de *Pueblo* en Nova York e na ONU. En 1966 foi nomeado director do periódico *Arriba*, até abril de 1970. Ao ano seguinte asumiu a dirección da Escola Oficial de Periodismo. Despois foi profesor da Facultade de Ciencias da Información. Foi Director de Cultura Popular, e en 1973 foi designado director Xeral de Prensa, cesando en 1974. Foi comentarista de Política Internacional do xornal *ABC*.

## Obras 
**El Kominform, quinta columna del comunismo (con el texto íntegro de la declaración de Varsovia)* (1948)
**USA, patalogía de la prosperidad* (1963)
**Los americanos* (1964)
**El guapo americano y el feo ruso* (1964)
**La América invisible* (1966)
**Vísperas del juicio final* (1966)
**Cinco zorros plateados* (1979)

## Premios 
* Premio Nacional de Periodismo José Antonio (1952)
* Mariano de Cavia
* Aznar de Periodismo (1979)
* González Ruano de Periodismo
* Premio Javier Bueno (1988)

## Condecoracións 
* Gran Cruz do Mérito Civil
* Cruz de Isabel a Católica
* Cruz ao Mérito Militar
* Cruz ao Mérito Naval
* Cruz ao Mérito Aeronáutico
## Notas
Manuel Blanco

O nome de **Manuel Blanco** pode referirse a:
***Manuel Blanco Méndez**, escritor e xornalista mexicano (1943-1998);
***Manuel Blanco Pascual**, fotógrafo e político galego (1900-1940);
***Manuel Blanco Pérez**, político galego que foi alcalde de Esgos;
***Manuel Blanco Rey**, fotógrafo galego (1947-2022);
***Manuel Blanco Romasanta**, o lobishome de Allariz (1809-1863);
***Manuel Blanco Tobío**, xornalista e escritor galego (1919-1995).
Helgeandsholmen

[miniatura|300px|Vista aérea da illa de Helgeandsholmen co [Riksdag (Parlamento de Suecia.]]
**Helgeandsholmen** é unha pequena illa situada no centro da cidade de Estocolmo, en Suecia.

Forma parte de Gamla Stan, a Cidade Vella de Estocolmo, e sitúase ao norte de Stadsholmen, en fronte do Stockholms slott ou Palacio Real de Estocolmo.

O Riksdag, o Parlamento sueco, é o único edificio da illa.

O nome de Helgeandsholmen deriva de "Den helige andens holmen", que significa *o illote do  Espírito Santo*.

## Galería de imaxes 

File:Gamla Stockholm, Helgeandshuset.jpg|Exposición de Arte e Industria en Helgeandshuset, en 1897. "Vello Estocolmo".
File:Riksdagshus 1904.jpg|Edificio del Parlamento en Estocolmo en 1904
File:Riksdagshuset ca 1905 a.jpg|O Parlamento en 1905
File:SverigesRiksdag.jpg|O Riksdag en 2004

## Véxase tamén 
### Outros artigos 
Parlamento de Suecia
### Ligazóns externas 
* Web do Parlamento de Suecia
Didier Deschamps

**Didier Deschamps**, nado o 15 de outubro de 1968 en Baiona (Pireneos Atlánticos), é un exfutbolista e adestrador francés, que é o técnico da selección nacional desde 2012.

## Traxectoria 
Xogou como centrocampista defensivo en clubs como o Chelsea, Juventus e Marseille. Foi dúas veces campión da liga francesa en 1991 e 1992, e tres campión de Italia co Juventus (1995-1997 e 1998) e como parte do Marseille da Champions League en 1993. Deschamps foi tamén o capitán máis novo en dirixir o seu equipo ao título da Champions League. Co Juventus xogou tres finais da Champions League, gañándoa en 1996 e gañou a Supercopa de Europa e a Copa Intercontinental. Despois de Franz Beckenbauer e seguido por Iker Casillas, foi o segundo capitán na historia do fútbol en recibir os trofeos da Champions, a World Cup e o European Championship. Foi xogador francés do ano en 1996, entrou na lista FIFA 100. Foi 52 veces capitán coa selección nacional. O seu último club como futbolista foi o Valencia CF, co que foi finalista en 2001 da Liga de Campións e tras retirarse como xogador, ocupou a función de adestrador de fútbol en diferentes equipos europeos como no Marseille de 2009 a 2012, mais tamén no AS Monaco ou no Juventus. 
## Notas 
## Véxase tamén 
### Ligazóns externas 
* Ficha de Didier Deschamps  en FIFA.com 
* Ficha de Didier Deschamps  na Federación Francesa de Fútbol como seleccionador 
* Ficha de Didier Deschamps en footballadatabase.eu 
* 15pxEntrevista a Didier Deschamps en ''L'Entretien'' en France 24 meses despois do seu nomeamento como seleccionador francés
Munin (satélite)

**Munin**, nomeado así por un dos corvos mitolóxicos asociados a Odín, foi un nanosatélite sueco lanzado o 21 de novembro de 2000 mediante un foguete Delta II (Delta 7320) desde a Base Vandenberg da Forza Aérea, nos Estados Unidos. Foi construído por estudantes con asistencia do Instituto Sueco para a Física Espacial (IRF). Estivo destinado ó estudo das auroras polares, para o cal levaba a bordo un espectrómetro de ións e electróns e un detector de estado sólido para partículas de alta enerxía, así como unha pequena cámara con CCD para fotografar as auroras. O satélite conseguiu datos que eran almacenados na memoria de a bordo, de 2 Mbit de capacidade, para posteriormente envialos á estación terrestre de Kiruna, en Suecia, cada vez que o satélite pasaba sobre ela.

O último contacto con Munin tivo lugar o 12 de febreiro de 2001. Despois dun reseteo manual da CPU do satélite nunca se recuperou o contacto.

## Notas
James Posey

**James Mikely Mantell Posey, Jr.**, nado o 13 de xaneiro de 1977 en Cleveland, Ohio, é un antigo xogador profesional e actual adestrador de baloncesto estadounidense, que actualmente é adestrador asistente dos Cleveland Cavaliers da National Basketball Association (NBA).

## Traxectoria profesional 
Posey foi seleccionado na 18ª posición do Draft da NBA de 1999 polos Denver Nuggets. Xogou pouco máis de tres tempadas en Denver antes de ser traspasado ós Houston Rockets nun traspaso entre os Nuggets, os Rockets e os Philadelphia 76ers o 18 de decembro de 2002. Tras rematar a tempada cos Rockets, asinou cos Memphis Grizzlies coma axente libre no verán de 2003.

O 2 de agosto de 2005, Posey foi parte do maior traspaso da historia da NBA, na que estiveron implicados trece xogadores e cinco equipos diferentes. Como parte do acordo, os Miami Heat recibiron a Posey, Jason Williams, Antoine Walker, Andre Emmett e os dereitos do Draft de Roberto Dueñas. Os Memphis Grizzlies recibiron a Eddie Jones, e ó base Raül López. Boston recibiu a Qyntel Woods, Curtis Borchardt, os dereitos do Draft de Albert Miralles, dúas eleccións da segunda rolda do Draft, e diñeiro. Utah Jazz recibiu a Greg Ostertag, e os New Orleans Hornets a Rasual Butler e Kirk Snyder.

Na tempada 2005-06, Posey conseguiu con Miami o seu primeiro anel de campión da NBA, despois de que os Heat gañaran por 4-2 nas Finais da NBA ós Dallas Mavericks. Posey acadou 7.3 puntos e 6 rebotes por partidos nas Finais.

O 25 de agosto de 2007, Posey asinou cos Boston Celtics. Nas Finais da NBA de 2008, Posey conseguiu o seu segundo campionato da NBA, na que os Celtics derrotaron por 4-2 ós Los Angeles Lakers.

O 16 de xullo de 2008, Posey asinou cos New Orleans Hornets un contrato de catro anos e 25 millóns de dólares.

O 11 de agosto de 2010, Posey foi traspasado xunto a Darren Collison ós Indiana Pacers, nun traspaso entre catro equipos. O 12 de decembro de 2011, os Pacers utilizaron a cláusula de amnistía para cortar a Posey.

## Estatísticas 
### Tempada regular 
### Playoffs 
## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
N-2

**N-2** ou **N-II** foi unha versión do foguete Delta construído baixo licenza no Xapón. Lanzáronse oito N-2 entre o 11 de decembro de 1981 e o 19 de febreiro de 1987, os oito exitosos.

## Historial de lanzamentos 
## Notas 
## Véxase tamén
### Outros artigos
*N-1
In This Moment

**In This Moment** é un grupo musical de metal gótico con raíces de metalcore, orixinario de Schenectady, Nova York. O grupo formárono en 2005 a cantante María Brink e o guitarrista Chris Howorth.

O grupo editou 5 álbums de estudio, chegando a estar no número 8 da lista Billboard 200. Participou en varios festivais ao longo da súa carreira, coma o Ozzfest en 2007 e 2008, o Warped Tour en 2009, o Download Festival en 2009 e 2013, o Mayhem Festival en 2010, e o Knotfest in 2014.

En 2014, abandonaron o selo que editara tódolos seus álbums anteriores, Century Media, e asinou cun novo selo: Atlantic.

## Discografía 
## Membros
**Membros actuais**
* Maria Brink – voz, piano 
* Chris Howorth – guitarra, coros 
* Travis Johnson – baixo, coros 
* Randy Weitzel – guitarra rítmica, coros 
* Kent Diimmel – batería 

**Antigos membros**
* Blake Bunzel – guitarra rítmica, coros 
* Josh Newell – baixo, coros 
* Jesse Landry – baixo, coros 
* Kyle Konkiel – baixo, coros 
* Jeff Fabb – batería 
* Tom Hane – batería 

### Timeline
## Notas 
## Véxase tamén 
### Ligazóns externas 
* Páxina web oficial do grupo 
*Biografía en AllMusic
Selección de baloncesto de Turquía

A **selección de baloncesto de Turquía** representa ó seu país nos torneos de baloncesto profesional internacionais. Está organizada pola Türkiye Basketbol Federasyonu.

## Xogos Olímpicos 
## Campionato do Mundo da FIBA 
## EuroBasket 
## Xogadores 
### Equipo actual 
*Equipo para o EuroBasket 2015.*

|}

## Véxase tamén 
### Ligazóns externas 
*Páxina web oficial 
*Perfil en FIBA.com
Paulo I Pedro Masad

**Paulo I Pedro Masad** (en , *Bulus Butrus Masad*), nado en Axqut (Líbano) o 16 de febreiro de 1806 e finado o 18 de abril de 1890, foi o 70º Patriarca de Antioquía e de todo Levante dende o 12 de novembro de 1854 até o seu pasamento, e polo tanto cabeza da Igrexa Católica Maronita.
## Traxectoria 
Bulus Masad naceu en Axqut, no distrito de Kisruan, o 15 de febreiro de 1806. Traballou como pastor cando era pequeno, e logo de rematar a educación básica entrou no seminario en Aïn-Ourakat. Aos 18 anos foi enviado ao seminario de Propaganda Fide. Foi ordenado sacerdote o 13 de xuño de 1830.

Á súa volta ao Líbano, exerceu de secretario do patriarca Xosé VIII Pedro. En 1841 foi nomeado vigairo patriarcal, e consagrado bispo titular de *Tarso* o 28 de marzo de 1841 polo patriarca Xosé VIII Pedro.

Á morte de Xosé IX Pedro, o sínodo dos bispos maronitas elixiuno patriarca o 12 de novembro de 1854. Durante o seu pontificado tivo que afrontar situacións moi complicadas, como as revoltas campesiñas contra os xeques, os masacres de 1860, e a guerra de independencia de Yusif Karam; a súa intelixencia e prudencia foron determinantes ante estes acontecementos. 

Publicou unha historia dos maronitas, un escrito sobre a virxindade perpetua de María, e unha refutación dos escritos de Marach. Exerceu o cargo até a súa morte o 18 de abril de 1890, e foi enterrado na igrexa da súa vila natal segundo os seus desexos.

## Notas 
## Véxase tamén 
### Bibliografía 
*
Talla

O termo **talla** pódese referir a:
***Talla (arte)**, representación escultórica, especialmente a feita en madeira.
***Talla (corta)**, acción de tallar, corta.
***Talla (recipiente)**, cántaro grande de barro para conter líquidos.
***Talla (moeda)**, número de pezas que entran nunha unidade de conta tomada como padrón.
***Talla, Italia**, vila e municipio de Italia, na provincia de Arezzo, na Toscana.
## Véxase tamén 
### Outros artigos 
*Talla lítica
*Tallo
*Talle
Provincia de Bagdad

A **provincia de Bagdad** (en , *"Muḥāfaẓät Baġdād"*) é a provincia capital de Iraq. Inclúe a cidade de Bagdad e a área metropolitana circundante. A provincia ten unha área total de 4.071&nbsp;km2, a menor das provincias de Iraq mais a máis poboada.
Provincia de Maisan

A **provincia de Maisan** (en , *"Maysān‎"*) é unha provincia do sur de Iraq, que fai fronteira con Irán. A capital, á beira do Tigris, é a cidade de Amara, da que recibía o nome a provincia antes de ser renomeada en 1976. A poboación é maioritariamente xiíta.
Mesûd Barzanî

**Mesûd Barzanî** (en ), nado o 16 de agosto de 1946 en Mahabad (República de Mahabad, hoxe Irán), é un político kurdo, presidente do Kurdistán iraquí dende 2005 e principal dirixente do Partîya Demokrata Kurdistanê dende 1979.
Cantón de Évrecy

O **cantón de Évrecy** é unha división administrativa francesa situada no departamento de Calvados e a rexión de Normandía. Desde a reforma cantonal de 2014 abrangue 32 concellos, integrando anteriormente 26. O cantón organízase arredor de Évrecy dentro do distrito de Caen. A súa superficie é de 165,62&nbsp;km2 e os seus 32 concellos tiñan en 2012 unha poboación de 30 617 habitantes.

## Concellos 
*Amayé-sur-Orne	
*Avenay	
*Baron-sur-Odon	
*Bougy	
*Bourguébus	
*La Caine	
*Clinchamps-sur-Orne	
*Esquay-Notre-Dame	
*Étréham	
*Feuguerolles-Bully	
*Fleury-sur-Orne	
*Fontenay-le-Marmion
*Garcelles-Secqueville	
*Gavrus	
*Grainville-sur-Odon	
*Grentheville	
*Hubert-Folie	
*Laize-la-Ville	
*Maizet	
*Maltot
*May-sur-Orne
*Mondrainville	
*Montigny	
*Préaux-Bocage	
*Rocquancourt
*Saint-Aignan-de-Cramesnil	
*Saint-Martin-de-Fontenay	
*Sainte-Honorine-du-Fay	
*Soliers	
*Tilly-la-Campagne	
*Vacognes-Neuilly	
*Vieux

## Notas
Nicolás Colazo

**Nicolás Colazo**, nado en Buenos Aires o 8 de xullo de 1990, é un futbolista arxentino. Xoga de centrocampista e o seu equipo actual é o Gimnasia LP.

## Clubs
Gemella

***Gemella*** é un xénero de bacterias grampositivas que vive mellor con presións parciais altas de CO2.

## Descrición 
Son bacterias anaerobias facultativas e dan negativo nas probas da oxidase e catalase. Son obrigadamente fermentativas, e producen unha mestura de ácido acético e ácido láctico ou unha mestura de ácido acético e CO2. Por exemplo, *G. haemolysans* fermenta a glicosa formando unha mestura de ácido acético e láctico en ausencia de oxíxeno, pero en presenza de oxíxeno produce ácido acético e CO2.

## Importancia clínica 
As bacterias do xénero *Gemella* encóntranse principalmente nas membranas mucosas humanas e doutros animais, especialmente na cavidade oral e tracto dixestivo superior. A especie *Gemella haemolysans* está implicada en exacerbacións pulmonares en pacientes con fibrose quística.

## Notas
Carnobacterium

***Carnobacterium*** é un xénero de bacterias grampositivas encadrado na familia Carnobacteriaceae Ludwig et al. 2010 fam. nov.

Unha especie de *Carnobacterium*, *C. maltaromaticum* cepa CB1, foi avaliada no Canadá en 1999 como aditivo alimentario para carnes envasadas ao baleiro ou en atmosfera modificada e concluíuse que *C. maltaromaticum* cepa CB1 non era tóxica para os humanos e o medio ambiente.

## Notas
Prótele

O **prótele** (***Proteles cristata***) é unha especie de mamífero carnívoro da familia dos hiénidos, que, ao contrario que as demás hienas, é un tímido insectívoro solitario.

## Descrición 
É o único membro do seu xénero e da subfamilia dos protelinos. 

## Distribución 
Existen dúas poboacións diferenciadas do prótele. A primeira distribúese polo sur de África: Botswana, Namibia, Suráfrica, o sur de Angola, o sur de Zambia e o suroeste de Mozambique. A segunda encóntrase en zonas que abarcan desde Tanzania central, Uganda, Kenya e Somalia até os desertos de Etiopía, Sudán e o sur de Exipto.

## Notas 
## Véxase tamén 
### Bibliografía 
* Dorst, J. & Dandelot, P. (1973): *Guía de campo de los mamíferos salvajes de África*, Barcelona: Ediciones Omega, S. A. 
* Haltenorth, T. & Diller, H. (1986): *A Field Guide of the Mammals of Africa including Madagascar*. Londres: William Collins Sons & Co Ltd. ISBN 0-00-219778-2.
* Kowalski, K. (1981): *Mamíferos. Manual de teriología*. Madrid: H. Blume Ediciones. ISBN 84-7214-229-9.
* Macdonald, David (1992): *The Velvet Claw: A Natural History of the Carnivores*. Nova York: Parkwest. ISBN 0-563-20844-9.
* Mills, Gus & Hofer, Heribert (1998): *Hyaenas: status survey and conservation action plan*. IUCN/SSC Hyena Specialist Group. ISBN 2-8317-0442-1.
* Wilson, D. E. & Reeder, D. M. (eds). (2005): *Mammal Species of the World - A Taxonomic and Geographic Reference]]*. Third edition. Baltimore, Maryland, USA: The Johns Hopkins University Press, 2 vols. ISBN 0-8018-8221-4.

### Outros artigos 
* Carnívoros
* Hiena

### Ligazóns externas
Berriew

**Berriew** () é unha comunidade de Powys en Gales, situada na Canle Montgomery e o río Rhiw preto da confluencia (*aber* en galés) do río Severn. A súa poboación é de 1334 habitantes, o 9,5% da poboación pode falar galés No centro da aldea de Berriew destaca a Igrexa de San Beuno, que na súa forma actual data do século XIX.
## Notas
Steve Francis

'''Steven D'Shawn "Steve" Francis''', nado o 21 de febreiro de 1977 en Takoma Park, Maryland, é un antigo xogador profesional de baloncesto estadounidense.

## Traxectoria profesional 
Francis foi seleccionado na 2ª posición do Draft da NBA de 1999 polos Vancouver Grizzlies. Anunciou publicamente que non quería xogar nos Grizzlies debido á distancia entre Vancouver e o seu fogar en Maryland. Tras estes comentarios, as críticas posteriores e un incidente no Aeroporto Internacional de Vancouver, a franquía decidiu traspasar a Francis. Antes do comezo da tempada 1999-00, Francis foi traspasado ós Houston Rockets nun traspaso entre tres equipos, que incluíu a once xogadores. No seu momento foi o traspaso máis grande da historia da NBA. Nesa tempada conseguiu o galardón ó Rookie do Ano da NBA, compartido con Elton Brand. Francis rematou a súa primeira etapa nos Rockets despois de ser traspasado ós Orlando Magic no ano 2004.

O 22 de febreiro de 2006, Francis foi traspasado ós New York Knicks a cambio de Trevor Ariza e Penny Hardaway. Tras dúas tempadas en Nova York, Francis volveu a Houston coma axente libre, asinando un contrato por dúas tempadas e 6 millóns de dólares. O 24 de decembro de 2008, foi traspasado ó equipo que o elixiu no Draft, os Grizzlies, desta volta situados na cidade de Memphis. O 27 de xaneiro de 2009, Francis foi cortado polos Grizzlies, sen chegar a debutar co equipo.

En novembro de 2010, Francis asinou cos Beijing Ducks da Chinese Basketball Association. Acadou 0.5 puntos e 0.7 rebotes por encontro en 4 partidos disputados, antes de deixar China a finais de decembro dese mesmo ano.

## Estatísticas 
### Tempada regular 
### Playoffs 
## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
Adebayo Akinfenwa

**Saheed Adebayo Akinfenwa**, nado en Islington o 10 de maio de 1982, é un xogador de fútbol inglés de orixe nixeriana, máis coñecido simplemente como **Adebayo Akinfenwa** e alcumado "**The Beast**". O seu club dende 2016 é o Wycombe Wanderers, no cal xoga de dianteiro. É coñecido pola súa forza física e gran peso.

O seu primeiro club profesional foi Doncaster Rovers, pasando un tempo nas ligas inferiores inglesas e nas de Lituania e Gales. Despois dun curto pero exitoso tempo en Doncaster, Akinfenwa cambiou ó seu sétimo club, Torquay United. Demostrou ser unha ameaza como dianteiro, mais a temporada seguinte uniuse ó Swansea City. Pasou dúas tempadas no club galés, pero pasouse á League One co Millwall, e despois cambiou polo Northampton Town, onde o seu talento anotador foi recoñecido por clubs como Leyton Orient e Grimsby Town.

## Notas 
## Véxase tamén
### Ligazóns externas
*Adebayo Akinfenwa 
*Datos do xogador en soccerbase.com
Ácido adenilosuccínico

O **acido adenilosuccínico** é un nucleótido purínico orixinado pola adición de ácido aspártico á IMP. A pH celular está presente en solución acuosa na súa forma ionizada **adenilosuccinato**. O encima que cataliza esta reacción é a adenilosuccinato sintase (), que require a hidrólise simultánea dunha molécula de GTP:

IMP + L-aspartato + GTP  adenilosuccinato + GDP + Pi.

O feito de que utilice a enerxía do GTP e non a do ATP permite que a reacción non sexa dependente do seu produto.

O adenilosuccinato intervén nunha reacción anaplerótica catalizada pola adenilosuccinato liase na que se forma fumarato:
adenilosuccinato → AMP + fumarato
Esta reacción ocorre na síntese de purinas e no ciclo dos nucleótidos purínicos.

## Notas
2'-O-metilación

[miniatura|2'-*O*-metil-adenosina, unha [adenosina modificada.]]
A '''2'-*O*-metilación''' é unha modificación de nucleósidos común que se dá no ARN, na cal se engade un grupo metilo ao grupo hidroxilo en posición 2' do azucre ribosa dun nucleósido. Os nucleósidos 2'-*O*-metilatdos encóntranse principalmente no ARN ribosómico e no ARN nuclear pequeno e aparecen nas rexións funcionalmente esenciais do ribosoma e o espliceosoma. Ademais, a 2'-*O*-metilación da adenosina no ARN impide que o encima adenosina desaminase a modifique converténdoa en inosina.

Recentemente publicouse un novo método para mapar as 2'-*O*-metilacións de ribosa por secuenciación de alto rendemento. O método é cuantitativo e pode mapar todas as modificacións nun só experimento.

## Notas 
## Véxase tamén 
### Outros artigos 
* ARN nucleolar pequeno
Antonio Tizón

**Antonio Tizón Barral**, nado en Aranga o 2 de xullo de 1960, é un escritor galego.

## Traxectoria 
[miniatura|Con [Manuel Bragado na presentación de "Un home estraño". Pontevedra, Libraría Paz, 12/12/2018]]
Licenciado en Ciencias da Información pola Universidade Complutense de Madrid, traballou como xornalista e profesor de diversas materias en Escolas de Arte e Superiores de Deseño. 
En 2015 publicou *A antesala luminosa* concibida como a primeira entrega dunha pentaloxía de xénero negro que ten ó policía Xosé Sánchez Pereiro de protagonista principal. En 2017 gañou o Concurso Internacional de Novela Curta Cidade de Ribeira coa obra *Un home estraño*, segunda novela da pentaloxía.

## Obra en galego
### Narrativa
**A antesala luminosa* (2015). Vigo: Xerais. ISBN 978-84-9914-800-7.
**Un home estraño* (2018). Vigo: Xerais. ISBN 978-84-9121-336-9.
**Os incurábeis* (2020). Vigo: Xerais. 304 páxs. ISBN 978-84-9121-701-5. ePub: ISBN 978-84-9121-710-7.
**Lobos doentes* (2023). Vigo: Xerais. 312 páxs. ISBN 978-84-1110-239-1. ePub: ISBN 978-84-1110-249-0.

## Obra en castelán
### Narrativa
**In medias res* (relatos) (1996). Opera Prima. ISBN 9788489460287.

### Poesía
**Ritmos de juventud* (1996). A-Z Ediciones. ISBN 978-8486575571.

## Notas 
## Véxase tamén 
### Ligazóns externas 
*Ficha do autor en Edicións Xerais.
Karl Ove Knausgård

**Karl Ove Knausgård /**ˈkɑːɭ ˈuːvə ˈknæʉsˌgɔːɾ/, nado en Oslo o 6 de decembro de 1968, é un escritor noruegués, internacionalmente coñecido a raíz da súa novela autobiográfica de 6 tomos, intitulada *Min Kamp*, que só en Noruega, un país de 5 millóns de habitantes, vendeu 450.000 copias

## Vida persoal 
Naceu en Oslo e criouse en Tromøya, Arendal e Kristiansand. Estudou arte e literatura na Universidade de Bergen.

Knausgård vive en Österlen (Suecia) xunto á súa dona, a escritora Linda Boström Knausgård e os seus catro fillos.

## Obra 
* 1998: *Ute av verden*
* 2004: *En tid for alt*
* 2009&ndash;2011: *Min kamp*
* 2013: *Sjelens Amerika: tekster 1996-2013* (ensaio)
* 2014: *Nakker*

## Notas 
## Véxase tamén 
### Ligazóns externas 
* Karl Ove Knausgård at Aschehoug Agency 
* Entrevista en inglés con Karl Ove Knausgård, radio CBC do Canadá
Big Five (Festival de Eurovisión)

350px|miniatura|Países do Big 5
**Big Five**, **Big 5** ou anteriormente **Big Four** (en galego: *Os cinco grandes*) é un termo inglés cos que se coñece aos cinco países que máis achegan economicamente á Unión Europea de Radiodifusión (UER).

Os países son:
*  Alemaña (2000-)
*  España (2000-)
*  Francia (2000-)
*  Italia (2011-)
*  Reino Unido (2000-)

No Festival da Canción de Eurovisión teñen acceso directo á final. Previamente, era denominado *Big Four* ata que Italia retornou ao festival no Festival de Eurovisión 2011.

A existencia do *Big Five* provocou certo desagrado nalgúns países participantes, por exemplo no Festival de Eurovisión 2013, Turquía manifestou a súa decisión de non participar no certame alegando, entre outros motivos, a clasificación directa destes países á final.

## Notas
Maraaya

**Maraaya** é un grupo esloveno que representou a Eslovenia no Festival de Eurovisión 2015 coa canción "Here for You". O nome do grupo é a combinación do nome dos seus membros *Marjetka* e *Raay*, a pronunciación significa *Ela ten Raay* en lingua eslovena.

## Discografía
### Sinxelos
## Notas
Heróstrato

**Heróstrato** (en grego Ηρόστρατος) foi un incendiario grego, responsable da destrución do Templo de Artemisa en Éfeso, na actual Turquía, considerado unha das sete marabillas do mundo, na noite do 21 de xullo do ano 365 a. C. 

O templo, construído en mármore, era considerado un dos máis belos do mundo. Fora erixido para honrar a deusa da caza, da vida salvaxe e do nacemento. Tiña 130 metros, e levantábase sobre columnas de 18 metros de altura.

De acordo coa historia, o único desexo de Heróstrato era conseguir fama a calquera prezo. Lonxe de tentar negar a responsabilidade do seu acto, Heróstrato alegou con orgullo o seu feito para inmortalizar o seu nome na historia.[miniatura|Modelo a escala do Templo de Artemisa no Miniaturk Park de [Istanbul.|centro]]
## Notas 
## Véxase tamén 
### Bibliografía 
* Borowitz, Albert. *Terrorism for Self-glorification: The Herostratos Syndrome*. Ohio: Kent State University Press, 2005. 
*Smith, William. *Dictionary of Greek and Roman Biography and Mythology*. Volume 2. Boston. 1867. Páxina 439.
Copa do Rei de Rugby 2014-2015

Na tempada 2014-2015 disputouse a **82ª edición da Copa do Rei de rugby**, o torneo nacional máis antigo do rugby español. Organizado pola F.E.R., tiñan dereito a competir no torneo os oito equipos que ocupasen os primeiros postos na táboa da División de Honra unha vez rematada a primeira volta da liga regular. A UE Santboiana, que lideraba o campionato de liga nese intre, rexeitou participar no campionato copeiro, de xeito que finalmente os participantes na Copa do Rei foron os oito equipos situados entre o segundo e o noveno posto da liga. Na final, disputada o 19 de abril de 2015 nos Campos de Pepe Rojo de Valladolid, o VRAC Quesos Entrepinares derrotou ó Complutense Cisneros por 33 a 15, facéndose coa súa cuarta Copa do Rei.

## Formato 
O formato do torneo contaba con 3 fases eliminatorias:
* Cuartos de final: Un único encontro xogado no campo do equipo mellor situado na liga. Os enfrontamentos foron 2º vs 9º, 3º vs 8º, 4º vs 7º, 5º vs 6º.
* Semifinais: Por sorteo puro, disputáronse a ida e volta.
* Final: Un único encontro xogado nun campo elixido pola Federación Española de Rugby.

## Participantes 
Os oito equipos participantes saíron do campionato nacional de liga na súa División de Honra. Acadaban o dereito a participar na Copa do Rei os oito primeiros equipos da táboa ó remate da primeira volta. Trala renuncia da UE Santboiana ampliouse a clasificación para a Copa do Rei ó noveno posto da liga.

Así quedou a táboa da liga trala primeira volta (os oito equipos clasificados para disputar a Copa do Rei están marcados en cor azul):

## Torneo 
* Cuartos de final: Encontro único (20/21 de decembro de 2014)
** Cisneros 26-0 CRC
** Independiente 80-39 Gernika
** El Salvador 30-13 Ordizia
** VRAC 92-8 Vigo
* Semifinais: Encontros de ida e volta (11 de xaneiro e 1 de febreiro de 2015)
** Cisneros 38-30 Independiente
** El Salvador 12-22 VRAC
** Independiente 19-23 Cisneros
** VRAC 9-0 El Salvador
* Final: Encontro único (19 de abril de 2015)
** VRAC 33-15 Cisneros
;Cadro da competición

## Notas 
## Véxase tamén 
### Ligazóns externas 
* Páxina oficial da Federación Española de Rugby 
### Outros artigos
Leonor Andrade

**Leonor Andrade**, nada en Barreiro o 13 de setembro de 1994, tamén coñecida como **Ella Nor**, é unha cantante e actriz portuguesa. Representou a Portugal no Festival de Eurovisión 2015 coa canción "Há um mar que nos separa".

## Traxectoria
### 2014: *The Voice Portugal* e *Água de Mar*
En 2014 Leonor participou na segunda tempada de *The Voice Portugal*, onde foi eliminada no 13º programa. Após *The Voice*, uniuse ao elenco da telenovela da RTP *Água de Mar* onde ficou as dúas tempadas finais co rol de *Joana*.

### 2015-16: *Festival de Eurovisión* e *Setembro*
O 19 de febreiro de 2015, Leonor foi anunciada como unha dos doce participantes do *Festival da Canção 2015* coa canción "Há um mar que nos separa". O 7 de marzo de 2015, gañou a competición e foi seleccionada para representar a Portugal no Festival de Eurovisión 2015.

Lamentábelmente, o 21 de maio do 2015, na segunda semifinal do Festival de Eurovisión 2015, Leonor quedou ás portas da final, rematando nun 14º posto con 19 puntos, a tan só catro postos para poder entrar.

Após o seu paso eurovisivo, Leonor lanzou o seu primeiro sinxelo, "Já conheci" do seu álbum debut que tería prevista a súa saída entre setembro e outubro do 2015, aínda que non foi até abril de 2016 cando anunciouse a súa saída, segundo afirmou nunha entrevista na SIC Radical, na que tamén anunciou un *hiatus* na súa carreira como actriz, adicandose totalmente de mentres na súa carreira musical.

O 5 de outubro anunciou vía Twitter que unha nova canción chamada "Strong for Too Long" formará parte da banda sonora da telenovela da TVI *Santa Bárbara*. Mais non é até o 23 de outubro cando a canción chega ás plataformas dixitais iTunes, Google Play, Spotify, MEO music entre outras. O día após o seu lanzamento, a canción chega á 7ª posición do iTunes de Portugal.

O 27 de abril de 2016, Leonor, lanza a imaxe da portada polas redes sociais Instagram, Twitter e Facebook, confirmando o nome do álbum (*Setembro*) e que o lanzamento do álbum anunciaríase nos vindeiros días. Finalmente a data do lanzamento foi anunciada para o 13 de maio de 2016. A canción "Não dá mais" foi a única dispoñíbel para mercar na pre-venda no iTunes e conseguiu en dous días chegar ao posto 22 do iTunes Portugal.

## Filmografía
### Series de televisión
### Outras aparicións na televisión
## Discografía
### Álbums
### Sinxelos
#### Como Leonor Andrade
#### Como Ella Nor
## Notas
Here for You

**"Here for You"** é unha canción do grupo esloveno Maraaya. A canción representou a Eslovenia no Festival de Eurovisión 2015 en Viena, Austria.

## Notas
Há um mar que nos separa

**"Há um mar que nos separa"** (en galego: *Hai un mar que nos separa*) é unha canción da cantante portuguesa Leonor Andrade composta por Miguel Gameiro. Esta canción gañou o *Festival da Canção 2015*, e representou a Portugal no Festival de Eurovisión 2015, en Viena, Austria.

## Notas
Autumn Leaves

**"Autumn Leaves"** é unha canción do cantante macedonio Daniel Kajmakoski, escrita por el mesmo xunto a Aleksandar Mitevski e Joacim Persson.

A canción representou a Macedonia do Norte no Festival de Eurovisión 2015 en Viena, Austria. No Skopje Fest, a canción foi cantada en macedonio co nome *Lisja Eesenski* (*Лисја есенски*), pero finalmente será cantada en inglés no certame eurovisivo.

## Notas
Daniel Kajmakoski

**Daniel Kajmakoski** (en alfabeto cirílico macedonio: Даниел Кајмакоски) é un cantante e compositor macedonio. É coñecido por gañar a primeira tempada do X Factor Adria. El representou a Macedonia do Norte no Festival de Eurovisión 2015 en Viena, Austria coa canción "Autumn Leaves" após gañar o *Skopje Festival 2014*.

## Discografía 
### Sinxelos 
* "Nezna ko princeza" (2009)
* "Skopje-Beograd" (feat. Željko Joksimović) (2014)
* "Autumn Leaves"/"Lisja esenski" (2014)
* "Ne mogu protiv srca svog" (2014)
* "Sekoj" (feat. Zlatno Slavejce) (2014)
* "Za mig " (feat. Tamara Todevska) (2014)
* "Live It" (feat. Alexander Rybak, Ewa Farna, Lana Jurcevic, OCEANA, Rafal Brozozwski, ALYA, Marija Sestic, OLA, Amine Djammel, Fallulah, Lucas Silveira, Jon Jonsson Nyusha, Pablo López, Francesca Valenzuela, Shahab Tiam, Charlee, Mani, Fahad Al Kubaisi, Hasan Kharbesh, Carmen Suleiman, Daniela Herrero, Jaber Al Kaser) (2015)
* "Carry The Flame" (2015)
* "10 Leta" (2015)

## Notas
Augusto Feito

**Augusto Feito Pardo**, finado en Málaga en febreiro de 1914, foi un xornalista e escritor galego.

## Traxectoria 
Delegado de Facenda en Pontevedra. Foi redactor de *El Orensano*, redactor xefe de *Galicia Cómica* e colaborou noutros periódicos. Despois trasladouse como Delegado de Facenda a Palencia (1905), Valladolid (1908) e Málaga. Finou en Málaga en febreiro de 1914.

## Obras 
* *Para ingenio... la muger. Comedia en un acto y en prosa*, 1882.
* *Tender las redes. Comedia en un acto y en prosa* (con Jose Luis Clot), 1883.

## Notas
Erlend Loe

**Erlend Loe**, nado o 24 de maio de 1969 en Trondheim, é un novelista noruegués, tradutor e guionista de cinema.

## Traxectoria 
Loe estudou na escola de cine Den Danske Filmskole de Copenhaguen, así como na Kunstakademiet de Trondheim. En 1993 publicou a súa primeira novela *Tatt av Kvinnen* e un ano despois o seu primeiro libro infantil *Fisken*. O libro máis famoso de Erlend Loe é probablemente *Naiv. Super.*, traducido a 19 linguas. As ilustraciones de moitos dos libros infantís de Loe son obra de Kim Hiorthøy.

En 2015 era residente en Oslo, onde en 1998 creou, xunto a outros, a axencia de guionistas *Screenwriters Oslo*.

## Obra 
### Novelas 
* *Tatt av kvinnen* (1993)
* *Naiv. Super* (1996)
* *L* (1999)
* *Fakta om Finland* (2001)
* *Doppler* (2004)
* *Volvo lastvagnar* (2005)
* *Organisten* (2006)

### Outros 
* *Fisken* (1994), libro infantil
* *Maria & José* (1994), libro infantil ilustrado
* *Kurt blir grusom* (1995), libro infantil
* *Den store røde hunden* (1996), libro infantil
* *Kurt quo vadis?* (1998), libro infantil
* *Detektor* (2000), guión
* *Jotunheimen, bill.mrk. 2469* (2001), textos para as fotos de Bård Løken
* *Kurt koker hodet* (2003), obra dramática
* *Pingvinhjelpen* (2006), obra dramática
* *Organisten* (2006), con Petter Amundsen, obra de non ficción

## Véxase tamén 
### Ligazóns externas 
* Páxina web de Erlend Loe
Ieper

**Ieper** (, que xa non é oficial) é un concello belga da provincia flamenga de Flandres Occidental. Ademais da cidade de Ieper o concello abrangue as localidades de  Boezinge, Brielen, Dikkebus, Elverdinge, Hollebeke, Sint-Jan, Vlamertinge, Voormezele, Zillebeke e Zuidschote que suman máis de 35000 habitantes. Durante a primeira guerra mundial foi o centro dunha intensa actividade bélica, con varias batallas entre os alemáns e as forzas aliadas.

## Notas
Hekurudhat e Kosovës

**Ferrocarrís de Kosovo** (en albanés: Hekurudhat e Kosovës Sh.A) é unha empresa pública kosovar adicada ao transporte por ferrocarril.

## Conexións ferroviarias con países adxacentes 
200px|miniatura|Mapa de liñas kosovares.
*  - Non hai conexións
*  - Non hai conexións
*  Macedonia do Norte - aberto
*  - pechado

## Galería 

HK 661 001 at Fushë Kosovë.jpg|001, JŽ 661 128
HK 661 002 at Fushë Kosovë.jpg|002, JŽ 661 132 
HK 661 003 on the freight line to the Golesh mine.jpg|003, JŽ 661 228
HK 661 004 with a freight train at Kaçanik.jpg|004, JŽ 661 231
HK NOHAB Di 3 005 near Gurëz.jpg|005, NSB Di 3a 619
HK NOHAB Di 3 006 at Fushë Kosovë.jpg|006, NSB Di 3a 633
HK NOHAB Di 3 007 between Prishtinë and Fushë Kosovë.jpg|007, NSB Di 3b 641
HK NOHAB Di 3 008 at Drenas.jpg|008, NSB Di 3b 643
HK MAK G 1700 at Ferizaj.jpg|009, Vossloh G 1700
Polinucleótido

Un **polinucleótido** é unha molécula longa composta por nucleótidos unidos covalentemente formando unha cadea. É un biopolímero cuxos monómeros son nucleótidos. As cadeas de nucleótidos máis curtas denomínanse oligonucleótidos. O límite entre oligonucleótido e polinucleótido é un tanto arbitrario e varía segundo as fontes; para algunhas é 13 nucleótidos, para outras unhas decenas. Os polinucleótidos máis importantes son os ácidos nucleicos ADN e ARN, que serven para almacenar e expresar a información xenética dos seres vivos. Na secuencia de nucleótidos do polinucleótido está almacenada a información xenética. Os polinucleótidos poden ser monocatenarios ou bicatenarios.

Nalgúns experimentos utilízanse polinucleótidos, como na reacción en cadea da polimerase (PCR) ou na secuenciación do ADN. Na PCR fabrícanse artificialmente pequenos polinucleótidos ou oligonucleótidos, que funcionan como cebadores a partir dos cales unha ADN polimerase estende a cadea. Para secuenciar o ADN, este fragméntase en moitos polinucleótidos máis pequenos, que se secuencian, e despois ensámblanse as secuencias obtidas.

## Notas
SBB-CFF-FFS

**Ferrocarrís Federais Suízos** (en alemán: Schweizerische Bundesbahnen, en francés: Chemins de fer fédéraux suisses, en italiano: Ferrovie federali svizzere), coñecida polas súas abreviaturas SBB CFF FFS en alemán, francés e italiano, é a principal empresa ferroviaria de Suíza e unha das máis importantes do continente europeo. É unha empresa pública constituída como Sociedade Anónima (S.A.), cuxo capital accionario é do Estado Suízo na súa totalidade e ten a súa sede central en Berna.

## En cifras 
* Pasaxeiros anuais (2007): 306,7 millóns.
* Cargas anuais: 60 millóns de toneladas.
* Lonxitude da rede: 3.000&nbsp;km (aprox.)
* Estacións: 824
* Estacións de pasaxeiros: 760
* Estacións de carga: 452
* Estación coa maior cantidade de viaxeiros: Zürich
* Empregados: 27,438
* Puntualidade (2007): O 95,9% dos tréns circulou con menos de 5 minutos de demora.

## Mapa da rede ferroviaria de Suíza 
600px|Mapa de liñas de Suíza.

## Véxase tamén